Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 616

6. évfolyam Fejlesztési feladatok Bartók és Kodály életmûvének megismerése. Kortárs zene fõbb irányzatainak megismerése Zenei ismeretek átadása – tananyag Bartók és Kodály mûvészete: – életpályáik ismertetése; – a népzene Bartók és Kodály életmûvében; a népzenekutatás; a népdalfeldolgozások különbözõ formái; – legkiemelkedõbb alkotásaik részletesebb megismertetése. Bartók és Kodály kortársai és az utánuk következõ generáció: – Dohnányi Ernõ, Weiner Leó, Lajtha László, Szervánszky Endre, Veress Sándor, Járdányi Pál, Kósa György. Bevezetés a magyar, az európai és az amerikai kortárs zenébe: – Kurtág György, Ligeti György, Szõllõsy András, Ránki György, Farkas Ferenc, Durkó Zsolt, Balassa Sándor, Bozay Attila; – a 70–80–as évek magyar avantgarde zeneszerzõi: Jeney Zoltán, Sáry László, Vidovszky László, Dukay Barnabás; – John Cage, Pierre Boulez, Karlheinz Stockhausen, Steve Reich, Philip Glass; – a háború utáni zene stílusirányzatainak (szerializmus, elektronikus zene, minimal–zene, posztmodern, computer–zene) szemléltetése a kiválasztott zenemûveken. Tájékozódás a mai jazz, a rock, a filmzene és az alternatív zenei irányzatok (performance, world music stb.) világában. Ajánlott tananyag Salzman, Eric: A 20. század zenéje. Budapest: Zenemûkiadó, 1980. Fábián Imre: A huszadik század zenéje. Budapest: Gondolat, 1966. Kókai Rezsõ – Fábián Imre: Századunk zenéje. Budapest: Gondolat, 1967. Miért szép századunk zenéje? Szerkesztette Kroó György. Budapest: Gondolat, 1974. Miért szép századunk operája? Szerkesztette Várnai Péter. Budapest: Gondolat, 1979. Kroó György: Bartók–kalauz. Budapest: Zenemûkiadó, 1980. Somfai László: 18 Bartók tanulmány. Budapest: Zenemûkiadó, 1981. Breuer János: Fejezetek Lajtha Lászlóról. Budapest: Editio Musica, 1992. Kovács Sándor: Bartók Béla. Budapest: Mágus Kiadó, 1995. Kecskeméti István: A zeneszerzõ Kodály. Kecskemét: Kodály Intézet, 1986. White, Eric Walter: Benjamin Britten élete és operái. Budapest: Zenemûkiadó, 1978. White, Eric Walter: Stravinsky: A zeneszerzõ és mûvei. Budapest: Zenemûkiadó, 1976. Szõllõsy András: Honegger. Budapest: Gondolat, 1980. Követelmény Bartók és Kodály mûvészetéhez és a kortárs zenéhez kapcsolódó lexikális és mûfaji ismeretek, a meghallgatott és elemzett zenei szemelvények aktív ismerete (felismerés, elemzés). Év végi vizsga ajánlott anyaga – Összefoglaló óra, az évfolyam követelménye alapján Követelmények a továbbképzõ évfolyamok elvégzése után A tanulók mutassanak kellõ tájékozottságot a zenetörténet stíluskorszakainak kronologikus idõrendjében. Ismerjék fel az órákon bemutatott, meghallgatott zenei példák, elemzett mûvek jellegzetes tematikus részleteit. Tudják definiálni és konkrét példákkal megvilágítani az adott stíluskorszakokhoz, mûfajokhoz, mûvekhez, formaegységekhez szorosan kapcsolódó szakkifejezéseket. Tudjanak eligazodni a megismert korszakok szerteágazó zenei sajátosságaiban, a társmûvészetek idevonatkozó legfõbb stiláris jelenségeiben. A mûvészeti záróvizsga követelményei A vizsga részei Írásbeli, vagy szóbeli vizsga A vizsga tantárgya és idõtartama Zenetörténet–zeneirodalom Az írásbeli vizsga idõtartama minimum 45 perc. A szóbeli vizsga idõtartama minimum 10 perc. A vizsga tartalma Írásbeli vizsga Teszt kérdések a zenei ismeretek körébõl a képzés során feldolgozott tematikák zenetörténeti korszakok fõbb tendenciáinak, stiláris jelenségeinek, mestereinek, mûfajainak, alkotásainak ismeretére, elemzésére vonatkozó témában. A tesztlap az alábbi témakörökbõl tartalmaz kérdéseket: – Gregorián elnevezése, általános jellemzõi, mûfajai. Egy mûfaj részletes bemutatása. A többszólamúság kialakulása (orgánum típusai). Világi zene a középkorban (trubadúr, trouvére, Minnesänger). Reneszánsz (szó jelentése, ideje, általános jellemzése, jellegzetes mûfajainak ismerete.) Korareneszánsz, reneszánsz fénykora, késõreneszánsz zeneszerzõinek felsorolása. Homofónia, polifónia fogalma. Mise típusai, mise részei, (Ordinarium, Proprium), motetta és madrigál összehasonlítása. Világi vokális mûfajok felsorolása. – A barokk korszak általános stílusjegyei és zenei jellemzése, vokális és hangszeres mûfajok sorolása. Egy vokális mûfaj (pl. kantáta) tételeinek bemutatása, két hangszeres mûfaj (pl. concerto, fúga) részletesebb magyarázata zenei példát hozva. A szvit (táncok és táncpárok), egy tánc bemutatása (pl. menüett). Barokk zeneszerzõk felsorolása. – A bécsi klasszika sajátosságai (formák, szerkezet, hangnem). Fõbb mûfajok sorolása, szonáta vagy szimfónia tételeinek általános jellemzése, pl. szonátaforma bemutatása. Haydn vagy Mozart mûvészete, (egy mû bemutatása alapján). – Romantika – új mûfajai, élményanyaga (témái). Chopin zongorazenéje (kisformák), Schumann zongoradarab–ciklusai (címek). Az opera mûfajának, kiemelkedõ mestereinek és alkotásainak ismerete a tanult szemelvények elemzésével. – A programzene (példával). A századforduló zenéje – Debussy mûvészete, impresszionista mûvei (zenéje, jellemzõi). Egészhangú skála, politonalitás, dodekafónia magyarázata zenei példa alapján. Bartók életmûve, jelentõsége, népdalgyûjtõ útjai. Kodály egy mûvének részletes bemutatása (pl. Psalmus Hungaricus, Háry–szvit, Felszállott a páva – variációk). A szóbeli vizsga – A tanuló által a gyakorlati vizsgán játszott darabokkal kapcsolatban, vagy a 6 éves képzési idõkeretben feldolgozott zenetörténet–zeneirodalom anyagából a vizsgabizottság zenetörténeti, stílusjegyekre vonatkozó, mûfaji, formai és egyéb általános zenei kérdéseket tesz fel, gyakorlati feladatokat ad. A tanuló által játszott zenemû kottájáról maga gondoskodik, a további célfeladatok megoldásához szükséges szemelvényanyagot (kottát, hangfelvételt, audio–vizuális eszközt) a vizsgát szervezõ intézmény biztosítja. A vizsga értékelése Az írásbeli vizsga értékelése – teszt: a kérdésekre adott rövid, lényegi, a megértésre utaló egyszerû válasz; fogalmazásmód, helyesírás; – fogalmazás (mûelemzés): információtartalom, a mûrõl, illetve a szerzõrõl és a korról szóló információk megfelelõ aránya, felhasznált irodalom színvonala, mennyisége, eredetiség, objektív és szubjektív tartalom megfelelõ aránya, felépítés, fogalmazás, helyesírás, – dallamírás: dallami, metrikai/ritmikai korrektség, kottaírási készség, külalak. A szóbeli vizsga értékelése – általános zenei ismeretek (hangnemek, hangközök, akkordok, elõadásmód, zenei szakkifejezések ismerete), – zenetörténeti tájékozottság, – stílusismeret, – formai ismeretek, – tájékozódás a zenei mûfajok között. A tananyag feldolgozásához szükséges kötelezõ (minimális) taneszközök Jó minõségû és felhangolt zongora vagy pianínó. Hangjegytábla, szemléltetõ anyagok, ritmushangszerek Megfelelõ minõségû audio–vizuális berendezés (magnetofon, DVD, CD–lejátszó) A stíluskorszakokat megfelelõen bemutató, kellõ számú és minõségû hangfelvétel, kotta, zenei szakkönyv. ZENEELMÉLET A zeneelmélet–tanítás akkor töltheti be feladatát, akkor fejlesztheti a tanuló zenei készségét (hallás, formaérzék stb.) ha szemléletében mindig egységet képviselve, egyszerre nevezi meg a harmóniai és formatani ismereteket. Az analízis célja a mûalkotás egységének bemutatása. Rá kell mutatni olyan zenei összefüggésekre – a funkciós zenei renden belül –, melyek egyszerre vonatkoztathatók harmóniai vagy a legkisebb formai egységre, de az egész mû egészére is. Ezeknek az összefüggéseknek meglátása, illetve megérzése szolgálja azt az élményt, melynek birtokában a tanuló – függetlenül tanulása céljától – a zenemûvészetet értõ, érzõ és õrzõ személyiséggé válik. A tanult – hangnemi, formai, funkciós – ismeretanyag elmélyülésével, a hangzó zenei példák növekvõ mennyiségével fejlõdik a tanuló zenei készsége, s ez az, ami fejleszti íráskészségét is. A megismerés, elemzés különbözõ fázisainak megfelelõen – a „tudatos utánzásra késztetve”, a tanuló érdeklõdését szem elõtt tartva, személyiségének és zenei készségének fejlõdését figyelembe véve – lehet íráskészségét alakítani. Nem cél, hogy a még személyiségében is fejlõdés alatt álló tanuló zenei tanulmányainak ezen a fokán (pl. 13–14 évesen) „stílustiszta” kompozíciókat írjon. A cél az, hogy a tanult anyagban – lehetõség szerint – biztos formai és hangnemi (hangrendszerbeli) érzékkel rendelkezzen. Ennek kimunkálása az egyik legfontosabb feladat. A „cezúrák” érzékeltetése, a két „megállás” közti összefüggésekre való rámutatás (pl. félzárlat, egészzárlat) irányítja és vezeti a tanuló formaérzékének fejlõdését A program célja, hogy – biztosítsa a zene iránt érdeklõdõ tanuló számára, hogy mûveit, zeneértõ emberré válhasson, – érje el sajátos eszközeivel, hogy a megszerzett ismereteket önállóan is alkalmazó tanulókat neveljen, – mutasson rá az egyes mûvészeti stíluskorszakokban a zene és a társmûvészetek kapcsolatára, – adjon alapos elméleti felkészülést a fõiskolai felvételi vizsgához, – tegye alkalmassá a tanulót, hogy speciális felkészítéssel felvételi vizsgát tehessen a zenemûvészeti szakközépiskola zeneszerzés tanszakára. A zeneelmélet–tanítás szakirányú feladatai: – fejlessze a zenei összefüggésekben való eligazodó–, elvonatkoztató– és rendszerezõképességet, – a tanuló szerezzen jártasságot a funkciós zene összetevõinek ismeretében (harmónia, dallam, ritmika, forma stb.), – ismertesse meg a tanulót – zenei és általános tanulmányait, érdeklõdését is figyelembe véve – az európai zenetörténet más korszakaival is, – alakítsa ki azt a látásmódot, mellyel a zenei összefüggéseket – egy–egy tanulmányi idõszaknak megfelelõen – a tanuló önállóan is meg tudja közelíteni, – ösztönözze a tanulót, hogy az elsajátított ismeretek alapján, tanulmányaiból kiinduló zenei gondolatokat fogalmazzon meg (reproduktívból produktív tevékenység), – segítse a tanulót a hangszeres tanulmányaiban felmerülõ problémák megoldásában (dallamvezetés, forma, harmónia, hangnem stb.). Alapfokú évfolyamok

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes